Diari Oficial de la Generalitat Valenciana


Sumari del DOGV 4285, del 04-07-2002 (2002/6885)

Notificació al senyor Francisco Estebán Diago de la resolució recaiguda en l'expedient número O.F. 114/2001, V-8/1987.
----------------------------------------------------------------------------------------------------------------------

### Dades del document

Número de DOGV
:   4285

Data del DOGV
:   04-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6885


Organisme emissor
:   Conselleria de Sanitat

Tipus de document
:   Anunci

Notificació al senyor Francisco Estebán Diago de la resolució recaiguda en l'expedient número O.F. 114/2001, V-8/1987. [2002/S6885]
  
No ha sigut possible notificar de forma personal i directa al senyor Francisco Esteban Diago la Resolució de 13 de febrer de 2002, del director general per a la Prestació Farmacèutica, recaiguda en l'expedient O.F. 114/2001, V-8/1987. Se'n fa ara la publicació en el tauler d'edictes de l'Ajuntament de València i en el Diari Oficial de la Generalitat Valenciana, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 10 de juny de 2002.- El director general per a la Prestació Farmacèutica: José Luis Gomis Esparver.
  
«Vista la sol·licitud formulada pel senyor Francisco Esteban Diago, davant del Col·legi Oficial de Farmacèutics de València, per a la preceptiva autorització d'una nova oficina de farmàcia al municipi de Paterna a l'empara del que disposa l'article 3.1.b del Reial Decret 909/1978 i examinats els següents,
  
Fets
  
I. En data 27 de febrer de 1987, el senyor Francisco Esteban Diago sol·licita al Col·legi Oficial de Farmacèutics de València l'autorització preceptiva per a l'obertura d'una nova oficina de farmàcia al municipi de Paterna, a l'empara del que disposa l'article 3.1.b del Reial Decret 909/1978, de 14 d'abril, per a atendre la zona del Polígon Accés Ademús.
  
II. Iniciat l'expedient es personen com a interessades la senyora Gloria Salvador Verdú i la senyora Hortensia Ferriol Lluzar
  
III. En data 13 de novembre de 2001, es requerix a la senyora Pilar Bayarri Sancho perquè en el termini de 10 dies presente la documentació que es troba a faltar en l'expedient.
  
IV. Reiniciat el tràmit després que el Col·legi Oficial de Farmacèutics de València remeta els expedients relacionats en el mateix municipi, es requerix al senyor Francisco Esteban Diago que aporte en el termini màxim de 10 dies la documentació preceptiva prevista en l'article 1 de l'Orde de 21 de novembre de 1979 per la qual es desplega el Reial Decret 909/1978, de 14 d'abril pel que fa a l'establiment, transmissió i integració d'oficines de farmàcia (notificat 19 de novembre de 2001).
  
Als anteriors fets s'apliquen els següents,
  
Fonaments jurídics
  
I. Esta Conselleria de Sanitat és competent per a resoldre la present sol·licitud segons que disposa el Reial Decret 278/1980, de 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià, Decret 62/1986, de 19 de maig, del Consell de la Generalitat Valenciana, pel qual s'assignen competències en la regulació de les Oficines de Farmàcia; Resolució de 20 de juny de 1986, de la Direcció General d'Assistència Hospitalària i Especialitats Mèdiques; Llei de Procediment Administratiu de 17 de juliol de 1958, Decret 105/1998, de 21 de juliol, del Consell de la Generalitat Valenciana, sobre competència en matèria d'Ordenació Farmacèutica, 198/1999, de 19 d'octubre, pel qual s'aprova el Reglament Orgànic i Funcional de la Conselleria de Sanitat i Decret 46/2001, de 27 de febrer, del Consell de la Generalitat Valenciana, pel qual s'aprova el Reglament Orgànic i funcional de la Conselleria de Sanitat.
  
II. En el present expedient es tracta de determinar si es complix l'article 71 de la Llei de Procediment Administratiu de 17 de juliol de 1957 «si l'escrit d'iniciació no reunira??. es requerirà??., amb l'advertiment que, si així no ho fera, s'arxivarà sense cap més tràmit.
  
L'interessat no ha presentat la documentació requerida.
  
Pels fets i fonaments jurídics, resolc tindre per desistit el senyor Francisco Esteban Diago de l'expedient iniciat per a l'autorització preceptiva d'una nova oficina de farmàcia al municipi de Paterna, a l'empara del que disposa l'article 3.1.b del Reial Decret 909/1978, de 14 d'abril.
  
Que es notifique la present resolució a les persones interessades amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat, en el termini d'un mes comptat des del sendemà de la data de notificació.